**Asunnon loppusiivous**

**Vuokralaisen vastuulla on jättää asunto siistiin kuntoon seuraavalle asukkaalle.**

Huoneiston kunto tarkastetaan kun asukas muuttaa pois. Mikäli siivouksen tason todetaan olevan puutteellinen asukkaan jäljiltä, yhtiö voi tilata siivouspalvelun joka laskutetaan asukkaalta (siivousvakuus).

Voit halutessasi myös tiedustella maksullista siivouspalvelua yhtiöltä. Jos asunto on asianmukaisessa kunnossa, siivousvakuusmaksu palautetaan asukkaalle.

Normaalia asunnon kulumista tapahtuu luonnostaan ajan myötä eikä asukas joudu siitä vastuuseen. Asukkaan on korvattava aiheuttamansa isommat vahingot vuokra-asunnossa, ja on vastuussa myös vieraidensa aiheuttamista vahingoista. Vuokralaisella on hyvä olla kotivakuutus.

**Lopputarkastus on aina kuun viimeinen päivä ellei toisin sovita.**

Ilmoitathan muuttoaikatauluistasi vuokranantajalle. Avaimet voit jättää asuntoon ja me noudamme ne lopputarkastuksen yhteydessä lähdettyäsi. Kun irtisanot vuokrasopimuksen, saat meiltä toimintaohjeet sekä ohjeen loppusiivouksen tekemiseen. Siivousohjeita löydät myös huoneistokansiostasi sekä nettisivuiltamme *Vuokralaisen oppaasta*.

**Loppusiivoukseen yleisesti sisältyy:**

1. Perussiivous: Imurointi, moppaus, pölyjen ja tahrojen pyyhkiminen kaikilta pinnoilta.
2. Hyllyjen ja kaappien pyyhkiminen sisä-ja ulkopuolelta
3. Lieden ja uunin puhdistaminen (Vedä uuni eteenpäin ja pese roiskeet myös seinistä ja lattiasta)
4. Liesituulettimen rasvasuodattimen puhdistaminen.
5. Jääkaapin puhdistaminen ja tarvittaessa pakastimen sulattaminen.
6. Kylpyhuoneen pesu: Wc-istuimen, lattiakaivojen, käsienpesualtaan, seinien ja lattian peseminen.
7. Saunan peseminen
8. Ilmanvaihtoventtiilien puhdistaminen.
9. Ikkunoiden peseminen (ainakin sisäpuolelta)

Muista lisäksi tyhjentää varastosta omat tavarasi ja hävittää tarpeettomat huonekalusi asianmukaisesti. Jätekuljetus ei vie pois roskakatokseen jätettyjä huonekaluja tai muuta tavaraa. Hyötykäyttöaseman palvelut ovat yksityishenkilöille maksuttomia.